Беларусь і барацьба з міжнародным тэрарызмам

Рэспубліка Беларусь падтрымлівае палітыку ААН па супрацьдзеянні міжнароднаму тэрарызму і супрацоўнічае з іншымі дзяржавамі па гэтым пытанні.

 Агульныя мерапрыемствы 
З 4 чэрвеня 1994 года Беларусь з’яўляецца ўдзельнікам Дагавора аб барацьбе з тэрарызмам паміж дзяржавамі-членамі Садружнасці Незалежных Дзяржаў. 30 верасня 1997 года з Расіяй на ўзроўні міністэрстваў унутраных спраў падпісана пагадненне па антытэрарыстычным супрацоўніцтве.  З 2000 года ажыццяўляецца сумесная работа з Антытэрарыстычным цэнтрам і спецслужбамі СНД. Вядзецца падрыхтоўка кадраў нацыянальных антытэрарыстычных падраздзяленняў, навучанне, абмен вопытам і правядзенне сумесных антытэрарыстычных вучэнняў76-я сессия Генеральной Ассамблеи ООН, 6 комитет, Меры по ликвидации международного терроризма (п.111), 5 октября 2021 года.

З 2004 па 2006 год краіна ратыфікавала шэраг антытэрарыстычных дакументаў ААН, уключаючы канвенцыі аб барацьбе з захопам закладнікаў (1979), аб барацьбе з бомбавым тэрарызмам (1997), аб барацьбе з фінансаваннем тэрарызму (1999), аб барацьбе з актамі ядзернага тэрарызму (2005).

У 2009 годзе 103-я асобная гвардзейская паветрана-дэсантная брыгада ССА Беларусі ўключана ў склад Калектыўных сіл аператыўнага рэагавання АДКБ, якія прызначаны ў тым ліку для процідзеяння міжнароднаму тэрарызму.

У адпаведнасці з пунктам 2 рэзалюцыі 2253 (2015) Савета Бяспекі ААН прадугледжана ўвядзенне нацыянальных прававых мер па недапушчэнні ўезду на тэрыторыю дзяржаў або транзіту праз яе фігурантаў, унесеных у спіс асоб і арганізацый, якія маюць дачыненне да Аль-Каіды, Талібану і ІДІЛ.

3—4 верасня 2019 года ў Мінску прайшла Міжнародная канферэнцыя «Барацьба з тэрарызмам пры дапамозе інавацыйных падыходаў і выкарыстання новых і ўзнікаючых тэхналогій» з удзелам прадстаўнікоў звыш 50 краін. Мерапрыемства арганізавана Міністэрствам замежных спраў і контртэрарыстычным Упраўленнем Арганізацыі Аб’яднаных НацыйМіжнародная канферэнцыя па барацьбе з тэрарызмам праходзіць у Мінску // Белта, 3 верасня 2019.

У лютым 2024 года КДБ Беларусі на міжнародным форуме ў Абу-Дабі ўстанавіў кантакты ў сферы барацьбы з тэрарызмам з Вялікабрытаніяй, ЗША і ФранцыяйКДБ Беларусі ўстанавіў кантакты з заходнімі калегамі па барацьбе з тэрарызмам // Sputnik Belarus, 5 лютага 2024.

 Ацэнка тэрарыстычнай пагрозы 
На 2015 год, у перыяд актыўнага супрацьстаяння міжнароднай супольнасці з ІДІЛ, у прыватнасці, пасля тэрактаў у Парыжы, начальнік контртэрарыстычнага ўпраўлення КДБ Дзяніс Асіпчык у інтэрв’ю для газеты «СБ. Беларусь сегодня» заявіў, што актыўная дзейнасць членаў міжнародных тэрарыстычных арганізацый у краіне пакуль не зафіксавана. Пры гэтым Асіпчык згадаў пра наступныя пагрозыРоман Рудь В КГБ рассказали об угрозах ИГИЛ // Советская Белоруссия, № 225 (24855), 20 ноября 2015:
 Нарошчванне сіл ІДІЛ у непасрэднай блізкасці ад межаў дзяржаў СНД, у тым ліку праца актывістаў групоўкі на тэрыторыі Расіі і Казахстана. 
 Выпадкі выкарыстання замежнымі баевікамі-тэрарыстамі Беларусі ў якасці транзітнай краіны. 
 Стварэнне радыкальных груп на тэрыторыі Беларусі. Так, напрыклад, у лістападзе 2014 года была спынена дзейнасць абшчыны салафіцкай накіраванасці. У склад абшчыны ўваходзілі выхадцы з мусульманскіх дзяржаў Цэнтральнай Азіі, Паўночнага Каўказа і зноў звернутыя ў іслам грамадзяне Беларусі. Члены абшчыны спрабавалі адасобіцца, супрацьпастаўлялі сябе афіцыйным рэлігійным аб’яднанням. У іх была канфіскавана вялікая колькасць рэлігійна–экстрэмісцкай літаратуры. 
Толькі за 2015 год выяўленыя і затрыманыя 14 рэлігійных экстрэмістаў, якія мелі дачыненне да дзейнасці тэрарыстычных арганізацый, 6 з якіх знаходзіліся ў міжнародным вышуку.

Найбольш за ўсё беларускія ўлады турбуе дзейнасць талібаў у Афганістане. Падзеі ў дадзенай краіне, як адзначаў у 2021 годзе Аляксандр Вальфовіч, абумоўліваюць нарастанне комплексу транснацыянальных выклікаў і пагроз, звязаных з тэрарызмам, экстрэмізмам, незаконным абаротам наркатычных сродкаў, зброі і нелегальнай міграцыяй. Акрамя таго, Афганістан мяжуе з Таджыкістанам, членам АДКБ. У сувязі з гэтым афіцыйны Мінск і яго партнёры прапрацоўвалі пытанне размяшчэння воінскіх кантынгентаў ля афганскай граніцыКак афганские события влияют на подходы к обеспечению национальной безопасности Беларуси - Вольфович // СБ. Беларусь сегодня, 9 сентября 2021.

Пры ўсім тым у 2019 годзе краіна ўвайшла ў лік найбольш бяспечных з пункту гледжання тэрарыстычных пагроз паводле рэйтынгу The Global Terrorism IndexБеларусь признана одной из самых безопасных стран мира.

 Контртэрарыстычная дапамога 
Палітычны аглядальнік Аляксандр Шпакоўскі адзначаў, што хоць Беларусь і не ўдзельнічае наўпрост у баявых дзеяннях, аднак «сваімі дзеяннямі на міжнароднай арэне, у галіне гуманітарнага і прамысловага супрацоўніцтва аказвае немалую падтрымку тым здаровым сілам, якія ўступілі ў смяротную сутычку з пачварай міжнароднага тэрарызму»Александр Шпаковский. Беларусь и Сирия: от дипломатии до военного сотрудничества // IMHOclub : портал. — 30 мая 2017.. 

Так, у прыватнасці, хоць беларускія ўлады не раз крытыкавалі дзеянні ЗША на Блізкім Усходзе, у тым ліку ў Афганістане і Іраке«Аль-Каида» угрожала взорвать Белоруссию // Комсомольская правда, 12 апреля 2011, але ў 2010 годзе афіцыйны Мінск падтрымаў місію ISAF у Афганістане ў паветранай прасторы«North Atlantic Treaty Organization». The Ministry of Foreign Affairs of the Republic of Belarus. 2009. Retrieved 30 April 2010 . Беларусь заключыла з НАТА пагадненне аб чыгуначным транзіце, стаўшы часткай Паўночнай размеркавальнай сеткі, па якой ажыццяўляўся транзіт неваенных грузаў у Афганістан у рамках аперацыі міжнародных сіл садзейнічання і бяспекі. У 2013 годзе было заключана дадатковае пагадненне, якое пашырае ўмовы папярэдніх дамоўленасцяў аб транзіце бранятэхнікі краін НАТАОтношения Беларуси и НАТО.

У канцы чэрвеня 2014 года, у перыяд наступлення ІДІЛ у Іраку, прэс-сакратар МЗС РБ Дзмітрый Мірончык выступіў з асуджэннем дзейнасці тэрарыстычных груповак у краіне. Адначасова 558-ы авіяцыйны рамонтны завод у Баранавічах адрамантаваў для патрэб ваюючай дзяржавы шэсць расійскіх Су-30К. Прэм’ер-міністар Нуры аль-Малікі заявіў, што самалёты могуць пачаць палёты над Іракам «у бліжэйшыя некалькі дзён»Беларусь отремонтировала истребители для воюющего Ирака. Беларускі лідар Аляксандр Лукашэнка накіраваў прэзідэнту Ірака Фуаду Масуму ліст, у якім падтрымаў дзеянні краіны ў барацьбе з міжнародным тэрарызмам і прапанаваў сваю дапамогу і супрацоўніцтва. Іракскі консул Алі Асам Абэд Алі, цытуючы ліст, згадаў аб падрыхтоўцы іракскіх вайскоўцаў у Беларусі і супрацоўніцтве ў ваенна-тэхнічнай галінеСОТРУДНИЧЕСТВО ИРАКА С РЕСПУБЛИКОЙ БЕЛАРУСЬ В ОБЛАСТИ УКРЕПЛЕНИЯ МИРА И БОРЬБЫ С ТЕРРОРИЗМОМ.

У верасні 2014 года Нацыянальная асамблея Нігерыі ўхваліла выдзяленне аднаго мільярда долараў на барацьбу з ісламістамі «Бока Харам» на поўначы краіны. Гэтыя сродкі пайшлі на аплату навучання і матэрыяльных сродкаў Расіі, Чэхіі і Беларусі, чые спецыялісты займаліся падрыхтоўкай нігерыйскіх вайскоўцаўNigeria Turns to Russia, Czech Republic, and Belarus for Military Training and Materiel.

Неўзабаве спецпадраздзяленні арміі Нігерыі прыбылі на тэрыторыю БеларусіНигерийские солдаты проходят специальную подготовку в Беларуси для борьбы с боевиками в дельте Нигера  — Центр специальной подготовки Республики БеларусьВоеннослужащие специальных сил Нигерии проходят обучение в Республике Беларусь (Фото). Паводле інфармацыі, апублікаванай на афіцыйным сайце ЦСП БФСТ «Дынама», курсы прызначаліся для падрыхтоўкі афрыканскіх вайскоўцаў да барацьбы з баевікамі ў дэльце Нігера. Навучанне праходзіла на базе 5-й брыгады спецназаСнайперские винтовки. Некаторае садзейнічанне аказалі супрацоўнікі МНС Рэспублікі Беларусь. Паводле інфармацыі журналісцкага партала Sahara Reporters, да снежня 2015 года ў расійскіх і беларускіх ваенных лагерах было навучана каля 700 нігерыйскіх снайпераўNigeria Army Yet To Pay Its Belarus-Trained Snipers In Six Months.

10 снежня 2020 года ў Абуджы адбылася сустрэча міністра абароны Нігерыі генерал-маёра Башыра Магашы з беларускай дэлегацыяй на чале з палкоўнікам Андрэем Красоўскім. У перамовах удзельнічалі таксама супрацоўнікі «БСЗТ—Новыя тэхналогіі». Абмяркоўвалася магчымасць павышэння кваліфікацыі супрацоўнікаў спецназа. Нігерыйскі бок быў зацікаўлены ў набыцці навыкаў збору разведвальнай інфармацыі і навучанні барацьбе з тэрарызмам. Заключаныя дамоўленасці сталі дапаўненнямі і пашырэннем да ўжо наяўных праграм па контртэрарыстычнай падрыхтоўцыMilitary cooperation between Nigeria and Belarus .

 Крыніцы 

 Літаратура 




 Спасылкі 
 Барацьба з міжнародным тэатрам  (Афіцыйны сайт МЗС Беларусі)

Катэгорыя:Знешняя палітыка Беларусі
Катэгорыя:Барацьба з тэрарызмам